На основу чл. 52. и 25. Закона о јавним предузећима („Службени гласник РС", бр. 15/2016, 88/2019 и 62/2023), члана 37. став 1. тачка 10а) Статута Града Ниша („Службени лист Града Ниша", бр. 88/2008, 143/2016 и 18/2019), члана 43. и 56. Одлуке о усклађивању пословања Јавног предузећа за стамбене услуге „Нишстан“ Ниш са Законом о јавним предузећима („Службени лист Града Ниша", број 135/2016, 39/2017 и 65/2018),

Скупштина Града Ниша, на седници од \_\_\_\_\_\_\_\_2024. године, донела је

**Р Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ДИРЕКТОРА**

**ЈАВНОГ ПРЕДУЗЕЋА ЗА СТАМБЕНЕ УСЛУГЕ „НИШСТАН“ НИШ**

**I**  Игор Новаковић, дипломирани економиста, именује се за вршиоца дужности директора Јавног предузећа за стамбене услуге „Нишстан" Ниш, најдуже до годину дана.

**II** Вршилац дужности директора Јавног предузећа за стамбене услуге „Нишстан" Ниш, има сва права, обавезе и овлашћења која има директор овог предузећа.

**III**  Ово решење објавити у „Службеном гласнику Републике Србије" и „Службеном листу Града Ниша", као и на званичној интернет презентацији Града Ниша www.ni.rs.

**О б р а з л о ж е њ е**

Чланом 52. Закона о јавним предузећима („Службени гласник РС", број 15/2016, 88/2019 и 62/2023) и чланом 56. Одлуке о усклађивању пословања Јавног предузећа за стамбене услуге „Нишстан" Ниш са Законом о јавним предузећима („Службени лист Града Ниша", број 135/2016, 39/2017 и 65/2018), прописано је, између осталог, да се вршилац дужности директора може именовати на период који не може бити дужи од једне године. Вршилац дужности директора мора испуњавати услове за именовање директора јавног предузећа. Такође, вршилац дужности има сва права, обавезе и овлашћења која има директор јавног предузећа.

Чланом 25. Закона о јавним предузећима и чланом 43. Одлуке о усклађивању пословања Јавног предузећа за стамбене услуге „Нишстан" Ниш са Законом о јавним предузећима („Службени лист Града Ниша", број 135/2016, 39/2017 и 65/2018), прописани су услови које лице мора да испуњава да би било именовано за директора предузећа и то:

1) да је пунолетно и пословно способно;

2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3) да има најмање пет година радног искуства на пословима за које се захтева високо образовање из тачке 2) овог члана;

4) да има најмање три године радног искуства на пословима који су повезани са пословима предузећа;

5) да познаје област корпоративног управљања;

6) да има радно искуство у организовању рада и вођењу послова;

7) да није члан органа политичке странке, односно да му је одређено мировање у вршењу функције у органу политичке странке;

8) да није осуђивано на казну затвора од најмање шест месеци;

9) да му нису изречене мере безбедности у складу са законом којим се уређују кривична дела, и то:

- обавезно психијатријско лечење и чување у здравственој установи;

- обавезно психијатријско лечење на слободи;

- обавезно лечење наркомана;

- обавезно лечење алкохоличара;

- забрана вршења позива, делатности и дужности.

Чланом 37. став 1. тачка 10а) Статута Града Ниша („Службени лист Града Ниша", број 88/2008, 143/2016 и 18/2019) прописано је да Скупштина Града Ниша, између осталог, именује и разрешава директоре јавних предузећа и јавно комуналних предузећа чији је оснивач Град.

Имајући у виду да је досадашњем директору Дејану Николићу истекао мандат, у циљу обезбеђивања услова за несметано функционисање јавног комуналног предузећа, неопходно је именовати вршиоца дужности директора предузећа.

Игор Новаковић дипломирао је на Економском факултету Универзитета у Нишу 2010. године. У периоду од 2010. до 2018. године радио је у ЈКП „Горица“ Ниш као стручни сарадник на изради и праћењу програма анализе цена; био помоћник директора за инвестиције и маркетинг, заменик директора, помоћник директора, вршилац дужности директора а од 2018. године налази се на позицији извршног директора ЈКП „Горица“ Ниш. Поред тога има радно искуство у маркетиншком тиму Информативног центра интернет сајта Infostud.com, у Societe Generale банци, као и у Одсеку за Скупштинске послове Скупштине Града Ниша. Такође, био је и председник Комисије за планирање и изградњу Скупштине Града Ниша. Говори енглески и немачки језик.

На основу наведеног, а имајући у виду да Игор Новаковић, испуњава услове за именовање вршиоца дужности директора Јавног предузећа за стамбене услуге „Нишстан" Ниш, прописане законом, оснивачким актом и Статутом предузећа, Скупштина Града Ниша донела је решење као у диспозитиву.

**ПОУКА О ПРАВНОМ ЛЕКУ:** Против овог решења може се поднети тужба Вишем суду у Нишу у року од 30 дана од дана пријема овог решења.

Број:

У Нишу, \_\_\_\_\_\_\_2024. године

**СКУПШТИНА ГРАДА НИША**

**ПРЕДСЕДНИК**

**Проф.др Игор Новаковић**